de Mirela Neag, Răzvan Luțac și Cătălin Tolontan

Când publicul nu cunoștea proporțiile epidemiei care venea, ferma băiatului lui Dragnea a pariat pe extinderea pestei africane, a valorificat porcii și a câștigat!

13.585 de porci avea Romcip Salcia în iulie 2017, din datele oficiale ale ANSVSA, aflate în posesia Libertății.

Pe 31 iulie 2017 în România este anunțat, la Satu-Mare, primul focar de pestă africană, boală mortală pentru suine.

Urmează un an ciudat.

Guvernul nu doar că nu face ”controale frecvente”, așa cum singur se obliga într-o analiză de risc, ci anulează inspecțiile sanitare din primăvara lui 2018!

Epidemia izbucnește brutal în sudul țării la începutul lui iunie 2018.

Guvernul știa că va veni!

Dar populația și marile ferme sunt luate prin surprindere și avertizate de oficialități când deja aveau virusul la poartă.

”Mie mi-au spus că vine pesta cu câteva zile înainte să-mi omoare 48.030 de porci”, explică Nicolae Ciuleac, patronul Carniprod, fermă tulceană lichidată practic peste noapte de molimă.

Dar ferma din Teleorman s-a descurcat mult mai bine!

Nu a mai cumpărat porci, ci a vândut, a tăiat și a procesat ce avea deja în propria fermă, ca și cum Valentin Dragnea știa ce vine.

Astăzi, când molima se întinde spre Teleorman, la Salcia au rămas sub 3.000 de porci!

Recomandări La Vaslui, o bunică nu s-a trezit după o operație de bilă, iar medicii au transferat-o inertă la spitalul COVID de la Bârlad, deși fusese testată negativ

Document oficial ANSVSA intrat în posesia Libertatea care arată efectivele de porci din iulie 2017

Urmărește cel mai nou VIDEO Știri VIDEO Adriana Nedelea LA FIX | 1.629 de cazuri noi de coronavirus și 42 de decese în ultimele 24 de ore

„Mai avem cam două hale de porci. În total? 44 de boxe în fiecare hală, 30-33 de porci într-o boxă, deci vreo 2.500 de porci mai avem. Hai, până în 3.000”, spune, mândru, muncitorul care abia a ieșit din schimb, la Salcia.

„Și mai dăm 800 de porci în scurt timp!”, adaugă el.

Omul de la Romcip Salcia are și de ce să fie semeț.

E confirmarea de pe teren a mai multe surse, specialiști din ANSVSA și crescători, care au spus ziarului că „ferma băiatuluilui Dragnea s-a golit de porci înainte ca alții să știe că va veni pesta!”.

Recomandări Cifrele oficiale: deși România tratează în spital 60% din cazurile de COVID-19, bolnavii mor mai repede

Acum un an, din datele oficiale ale autorității sanitare, ANSVSA, aflate în posesia Libertății, Salcia era pe locul 36 în țară ca număr de porcine.

Avea 13.585 de porci.

6,5 milioane de euro a fost cifra de afaceri a fermei Salcia pe 2017.

Astăzi, când să deții porci a devenit o amenințare de sănătate publică și afacerile se prăbușesc în jur, ferma lui Valentin Dragnea, fiul șefului PSD, e în cea mai bună dintre situațiile proaste posibile.

Foto: Inquam Photos

Carniprod, anunțat cu trei zile înainte

Mai puțin informați, mai puțin vigilenți, alții au pățit-o grav!

Epidemia a prins producătorul tulcean Carniprod cu 48.000 de porci în fermă.

Au fost omorâți toți. Utilajele au fost oprite.

Carniprod are, ca și Salcia, un sistem integrat: fermă, fabrică, magazine.

Tulceanul e mult mai mare, dar s-a dovedit un afacerist mai slab.

„Știți că Salcia s-a orientat mai bine? Din 13.000 de porci au rămas, într-un an, doar cu 3.000”.

Nicolae Ciuleac, patronul Carniprod, tace un pic, se gândește. Apoi spune: „Ce să fac? Dacă au știut mai multe?!”.

Recomandări Cum a luat Eugen Teodorovici un împrumut de 1,1 milioane de euro cu salariu de 1.000 de euro

„Cum veți continua?”.

„Plec în Austria, în Tirol, o să stau o vreme și o să mă gândesc dacă o să o iau din nou de la capăt”, spune cel mai afectat dintre producătorii români până în acest moment.

Printre crescătorii de porci care știu că molima se va extinde au început să circule poante crude.

„Românii o să mănânce de Crăciun ceafă de pui”,

glumesc ei, amar, așteptându-și rândul la invazia pestei.

Romcip Salcia a făcut ce ar fi făcut cineva care paria pe venirea pestei africane

Ferma băiatului lui Liviu Dragnea s-a mișcat extraordinar în această perioadă în care pesta a plutit și numai cine a pariat pe venirea ei a știut să vândă porcii, să-i abatorizeze, să-i folosească în fabrici și, mai ales, să nu mai cumpere alții!

Printre marii jucători ai țării, veche de 26 de ani, Romcip Salcia scotea și ea cât de cât capul, în iulie 2017.

247 de angajați avea ferma Salcia anul trecut, conform termene.ro.

Pe primul loc ca fermă unitară, era una dintre cele trei ferme de la Tufești, Brăila, cu 62.897 de suine.

Cei mai mulți porci pe o singură companie îi deținea Smithfield Ferme SRL, care, în județul Timiș, avea circa 475.000 de porci în 30 de ferme distincte.

Astăzi, ferma de la Salcia a coborât calculat și benefic în clasament, căci clasamentul nu mai e motiv de faimă, de profit, ci a devenit ierarhia riscului, a pierderilor și a tremurului că vine virusul!

Salcia e bine, undeva pierdută în plutonul celor 384 de crescătorii de porci, câte sunt în evidența ANSVSA.

S-a micșorat la timp, deși acum ar fi fost, în ciclul creșterii, perioada cea mai favorabilă!

„E greu de înțeles de ce un fermier de porci ar avea ferma aproape goală acum, când timpul de cerere mare este noiembrie-mai. Acum e prețul cel mai bun, acum sunt fermele pline de purceluși care cresc pentru Crăciun. Dacă aceia de la Salcia și-au golit ferma, înseamnă că au știut ceva!” Crescător român de porci

„Domnul director Dragne e în concediu”

Libertatea a trimis cereri oficiale de dialog către firma din Teleorman.

Romcip Salcia este deținută 90% de Valentin Dragnea și 10% de Ilie Dragne, care e și director general unic.

„Domnul director Dragne e în concediu”, a sunat explicația telefonică de la Romcip.

În acest moment, pe harta focarelor de pestă, întocmită de Comisia Europeană cu date provenite din România, județul Teleorman este indicat ca necontaminat.

Cel mai aproape de el este infestat Călărașiul, iar în județul vecin, Giurgiu, s-a interzis comercializarea cărnii de porc.

Conform estimărilor Comisiei Europene, cele 8 județe cu focare se vor transforma în 13 județe „roșii” până la finalul lui august.

Avem peste 500 de focare în aproape 100 de localități și înregistrăm cea mai rapidă extindere documentată dintre toate țările afectate: Rusia, Belarus, Ucraina, Lituania, Republica Moldova, Polonia.

Cele mai mari ferme din România în iulie 2017, înainte de primul caz de pestă

Citește și:

Geniul Guvernului Dăncilă: în plină amenințare a pestei, a ordonat eliminarea inspecției veterinare din primăvară, economisind 6 milioane de euro și pierzând aproape un miliard!

Acuzaţii grave la adresa Guvernului Dăncilă! Investitorul român căruia i-au fost ucişi 48.030 de porci spune că i s-a zis că vine pesta africană cu un an întârziere de la primul focar!

Libertatea publică documentul prin care România a fost informată, încă de acum un an şi jumătate, că nu previne pesta porcină

REPORTAJ/ Ţara plânge, Guvernul minte, porcii mor! România abator (VIDEO)

DOCUMENTE DIN INTERIOR: Guvernul ascunde proporţiile pestei porcine, harta Comisiei Europene cu evoluţia focarelor înroşeşte tot mai mult din ţară!

PARTENERI - GSP.RO Anul trecut divorța cu scandal de cea de a doua soție. Acum, Marian Drăgulescu nu se mai ferește și se afișează alături de noua iubita. Cum arată

PARTENERI - PLAYTECH Anna Lesko, declarație șocantă despre un concurent: ”M-a distrus, m-a violat!” Ce se întâmplă la Ferma 2020!

HOROSCOP Horoscop Urania | Previziuni astrologice pentru perioada 26 septembrie – 2 octombrie 2020. Luna Plină în Berbec | VIDEO URANISSIMA